Miután a 2004-es Európa-bajnokságról sérülés miatt lemaradt, úgy döntött, visszavonul a válogatottbeli szerepléstől, hogy utolsó aktív éveiben csakis a klubjára koncentrálhasson. 2005 nyarán jelentette be, hogy a következő lesz az utolsó idénye a Schalkénál, valamint azt is, hogy visszavonulása után haza szeretne költözni, ahol a Silkeborgnál számítottak volna rá. Így visszautasította az akkori Schalke-tréner, Rudi Assauer segédedzői felkérését. Utolsó mérkőzésére 2006. május 13-án került sor, a VfB Stuttgart ellen. Az ebben az idényben már csapatkapitányként játszó Sand gólt szerzett a 3–2-es Schalke-győzelemmel végződő összecsapáson, lecserélésekor pedig az ötvenezres gelsenkircheni publikum állva tapsolta.